Kenzo Tanqe

**Kenzo Tanqe** (; ) — Yaponiyalı memar. Kenzo Tanqe XX əsrin ən önəmli memarlarından biri hesab olunur. Belə ki, yapon memarı Modernizm cərəyanı ilə ənənəvi yapon memarlığını birləşdirərək özünə məxsus yeni arxitektur cərəyan yaratmışdır. Memar tərəfindən layihələndirilən tikililər dünyanın beş qitəsində ucaldılmışdır. Eyni zamanda Kenzo Tanqe memarlıq sahəsinin ən nüfuzlu mükafatlarından olan Pritsker mükafatının 1987-ci ildə qalibi olmuşdur.

## Həyatı

Kenzo Tanqe 1913-cü ilin 4 sentyabr tarixində Yaponiyanın Osaka prefekturasının Sakayi şəhərində dünyaya gəlir. Atası bank işçisi olduğu üçün ailə o dövrdə Çin Respublikasının təkribində yer alan Vuhan şəhərində yaşayırdı. İş səbəbindən ailə müxtəlif vaxtlarda Şanxay və İngiltərə köçməli olur. 1920-ci ildə isə Kenzo Tanqe ailəsi ilə birlikdə yenidən Yaponiyaya qayıdır. Hələ məktəbli olduğu dönəmlərdə Le Korbuzye tərəfindən yazılan kitablardan təsirlənir və memar olmağa qərar verir. 1935-ci ildə *Tokio Dövlət Universitetin* Mühəndislik faklütəsinə daxil olan Kenzo Tanqe burada memarlıq sahəsində ali təhsil almağa başlayır.

Təhsilini başa vurandan sonra *Kunio Maekawa* adlı qrumda ixtisasına uyğun olaraq işə başlayır. Bir necə il işlədikdən sonra təhsil aldığı *Tokio Dövlət Universitetinin* magistr proqramına müraciət edir və qəbul olur. 1946-cı ildə həmin universitetdə asistent vəzifəsinə gətirilən gənc memar elə həmin il öz adına olan *Kenzo laboratoriyasını* yaradır. 1963-cü ildə isə Şəhər Mühəndisliyi və şəhərsalma ixtisası üzrə professor ünvanını qazanır. Kenzo Tanqenin tələbələri arasında onun memarlıq stilin və fəlsəfəsini davam edirən şəxslərdən *Sachio Ōtani*, *Kishō Kurokawa* , *Arata Isozaki* və *Fumihiko Maki* kimi nüfuzlu memarlar misal göstərilə bilər.

1949-cu ildə Yaponiyada Xirosima şəhərinə atom bombasının atılmasından 4 il sonra xatirə kompleksinin yaradılması ilə bağlı tender keçirilir. Tenderdə iştirak edənlər arasında olan Kenzo Tanqe tenderdən qalib çıxır və Xirosima Sülh Xatirə Parkının layihələndirilməsinə başlayır. Parkın dizayn elementləri arasında İsveçrəli memar Le Korbuzyenin izləri görünür.

1961-ci ildə *Kenzo Tange & Urtec* (Kenzo Tanqe və Ortaqları) şirkəti yaradılır. Adı ilə bağlı olan şirkətə rəhbərlik edən memar özünün bütün dünyada məşhurlaşmasına səbəb olacaq layihəsi Yaponiyanın Tokio şəhərində təşkil edilən 1964 Yay Olimpiya Oyunları üçün nəzərdə tutulmuş () Yoyoqi Dövlət İdman Kompleksini inşa edir. Pritsker mükafatının verdiyi məlumatda tikili *XX əsrin ən gözəl dizayn edilmiş komplekslərindən biri elan olunur.*

Kenzo Tanqenin məşhur layihələri arasında 1960-cı ildə təklif edilən Tokio şəhərin radikal şəkildə yenidən qurulması ilə bağlı olan *Tokio Planı* da vardır. Bu planın həyata keçirilməsi hər nə qədər mümkün olmasda planın mövcudluğu dünyanın müxtəlif bölgələrində yaşayan memarlar üçün yeni ilham qaynağına çevrildi. 1963-cü ildə zəlzələ nəticəsində böyük ölcüdə məhv olan Makedoniya Respublikasının paytaxtı Skopye şəhəri üçündə *Yenidən qurma üzrə baş plan* hazırlasada layihə qismən icra edilmişdir.

2005-ci ilin 22 mart tarixində ölkə paytaxtında vəfat edən Kenzo Tanqenin cənazəsi bir zamanlar özü tərəfindən dizayn edilmiş Tokio Kafedralında təşkil edilən dini mərasimin ardından torpağa verilmişdir.

## Həyata keçirilən bəzi layihələri
* 1955: Xirosima Sülh Xatirə Parkı, Xirosima, Yaponiya
* 1957: Tokio Şəhər Bələdiyyəsinin köhnə binası, Tokio, Yaponiya
* 1958: Kavaqa Hökumət Binaları, şərq ofisləri, Kavaqa, Yaponiya
* 1960: Kurasiki Bələdiyyə Məclisi binası, Kurasiki, Yaponiya
* 1964: Yoyoqi Dövlət İdman Kompleksi, Tokio, Yaponiya
* 1964: Müqəddəs Mariya Kafedralı (Tokio Kafedralı), Tokio, Yaponiya
* 1966: 1963-cü ildə baş vermiş zəlzələ zamanı dağılan Skopye şəhəri üçün yenidən qurma üzrə baş plan
* 1970: EXPO 1970, Osaka, Yaponiya
* 1977: Sogetsu Kaikan, Tokio, Yaponiya
* 1979: Hane Mori Binası, Tokio, Yaponiya
* 1982: Yeni Federal Paytaxt Bölgəsi, Nigeriya
* 1986: Nanyanq Texnologiya Universiteti, Sinqapur
* 1986: OUB Mərkəzi, Sinqapur
* 1987: Amerika Tibb Dərnəyi binası, Çikaqo, ABŞ
* 1991: Tokio Şəhər Bələdiyyəsi üçün inzibati bina
* 1992: UOB Plaza, Sinqapur
* 1996: Fuji Televiziya binası, Tokio, Yaponiya
* 1998: Bəhreyn Universiteti, Bəhreyn
* 1998: WKC Mərkəzi, Hyoqo, Kobe, Yaponiya
* 2000: Kavaqa Hökumət Binası, Kavaqa, Yaponiya
* 2000: Tokio Dome Hoteli, Tokio, Yaponiya
* 2003: The Linear — Yaşayış Binaları, Sinqapur
* 2005: Hwa Chong Vəqfinin yataqxanası, Sinqapur

## Qalereya


Fayl:Otsu Prince Hotel 20090509-001.jpg|Otsu Prins Hoteli
Fayl:The Cancer Institute Hospital of JFCR3.jpg|Xərcəng xəstəliyi üçün mərkəz
Fayl:Fuji Television HQ Building, Tokyo.jpg|Fuji Televiziya binası
Fayl:20030702 2 July 2003 Tokyo Cathedorale 3 Tange Kenzou Sekiguchi Tokyo Japan.jpg|Müqəddəs Mariya Kafedralı
Fayl:Bank of Shanghai Headquarters.jpg|Şanxay bankı
Fayl:Sogetsu-Kaikan-Akasaka-01.jpg|Sōgetsu Mərkəzi
Fayl:Tatsuoka Gate & Administration Bureau Bldg of Tokyo University 2009.jpg|Tokio Universitetinin inzibati binalarından biri
|Torre Telecom şirkətinin binası
Fayl:Memorial Hall for Students who Perished in the War2.jpg|Xatirə Memorialı
Fayl:Tokyo Fashion Town.jpg|Tokio Sərgi Salonu
Fayl:TokyoMetropolitanGovernmentOffice.jpg|Tokio Şəhər Bələdiyyə binası
Fayl:Embassy_of_Kuwait_in_Japan.jpg|Küveytin Tokio şəhərində yerləşən səfirliyi



## İstinadlar